jkorsvik/nowiki_second_scrape_merged huggingface dataset:
Bjørkeglassvinge

Bjørkeglassvinge (Synanthedon scoliaeformis) er en sommerfugl som tilhører familien glassvinger (Sesiidae). Den er funnet spredt nord til Troms i Norge.


== Utseende ==
En middelsstor (vingespenn 26 – 33 mm), slank, svart glassvinge. Arten kjennes på den mørke fargen, den store, svarte flekken i forvingen og det gulaktige haledusken. Antennene er svarte, hos hannen med fine hår. Hodet og forkroppen er ensfarget svarte. Bakkroppen er svart med to smale, gule tverrbånd og en stor, gul til lyst brunlig haledusk. Forvingen er nokså smal, glassklar med temmelig bredt svart forkant, litt utenfor midten med en stor, svart flekk som går over nesten hele vingebredden. Bakvingen er glassklar med en smalt svart ytterkant, ved forkanten litt før midten med en liten, svart, trekantet flekk. Vingeårene er mørke. Beina er ganske lange, med korte, gulaktige hår. Navnet "scoliaeformis" betyr "som ligner en dolkveps" (slekten Scolia), men denne likheten er ikke særlig påfallende da dolkveps vanligvis er betydelig større.


== Levevis ==
Denne arten er avhengig av gamle bjørketrær som står soleksponert slik at stammen blir varmet opp av solen. Larvene utvikler seg inne i treet i to eller tre år, først mellom barken og veden, senere kan den også bore innover i veden. De voksne sommerfuglene flyr i juni – juli, men er ikke lette å finne.


== Utbredelse ==
Den er utbredt i Mellom- og Nord-Europa og i det nordlige Asia østover til Øst-Sibir og Japan. I Norge er den funnet spredt fra Østfold til Troms, men den ser ut til å være sjelden og det mangler funn fra store områder. Dette kan skyldes at arten blir lett oversett.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Norges sommerfugler, stor bjørkeglassvinge: [1]
Nettsiden Svenska Fjärilar, med bildegalleri: [2]
Synanthedon scoliaeformis på UK moths: [3]


== Eksterne lenker ==
(en) stor bjørkeglassvinge i Encyclopedia of Life 
(en) stor bjørkeglassvinge i Global Biodiversity Information Facility 
(no) stor bjørkeglassvinge hos Artsdatabanken 
(sv) stor bjørkeglassvinge hos Dyntaxa 
(en) stor bjørkeglassvinge hos Fauna Europaea 
(en) stor bjørkeglassvinge hos NCBI 
(en) Kategori:Synanthedon scoliaeformis – bilder, video eller lyd på Wikimedia Commons
Oreglassvinge

Oreglassvinge (Synanthedon spheciformis) er en sommerfugl som tilhører familien glassvinger (Sesiidae). Den er funnet nord til Nordland i Norge.


== Utseende ==
En middelsstor (vingespenn 25 – 31 mm), slank, svart glassvinge. Den kjennes lettest på antennenes lyse område og på de gule lengdestripene på forkroppen. Antennene er svarte med et bredt område nær spissen hvitgult. Hodet og forkroppen er svarte, sistnevnte med to smale, gule lengdestriper som nærmer seg hverandre framover. Bakkroppen er kjegleformet, svart med et smalt, gult tverrbånd og en svart haledusk. Forvingen er glassklar, bredt svart langs framkanten og i vingespissen. Litt utenfor midten er det en stor, svart diskflekk som dekker nesten hele vingebredden. Bakvingen er glassklar med smalt svart kant, ved forkanten med en smal, svart diskflekk litt før midten. Beina er lange, kledt med mørke hår, føttene lyse. Navnet "spheciformis" betyr "som ligner Sphex" (en slekt av graveveps, som liksom denne har lange, svarte bein).


== Levevis ==
Denne arten har larver som utvikler seg inne i unge stammer av or (Alnus spp.) og bjørk (Betula spp.), oftest nær roten. Larven bruker to eller tre år på utviklingen. De voksne sommerfuglene flyr i juni – juli, men man ser dem sjelden.


== Utbredelse ==
Den er utbredt i Europa, bortsett fra lengst i sør, og i den nordlige Asia østover til Kamtsjatka. I Norge er den funnet fra Aust-Agder i sør til Tysfjord i Nordland i nord. Den ser ut til å være sjelden, men dette kan skyldes at den er oversett.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Norges sommerfugler, oreglassvinge: [1]
Nettsiden Svenska Fjärilar, med bildegalleri: [2]
Synanthedon spheciformis på UK moths: [3]


== Eksterne lenker ==
(en) oreglassvinge i Encyclopedia of Life 
(en) oreglassvinge i Global Biodiversity Information Facility 
(no) oreglassvinge hos Artsdatabanken 
(sv) oreglassvinge hos Dyntaxa 
(en) oreglassvinge hos Fauna Europaea 
(en) oreglassvinge hos NCBI 
(en) Kategori:Synanthedon spheciformis – bilder, video eller lyd på Wikimedia Commons 
(en) Synanthedon spheciformis – galleri av bilder, video eller lyd på Wikimedia Commons
Escenic

Escenic var et programvareselskap som -- i samarbeide med sitt moderselskap, CCI Europe -- utviklet multi-kanal publiseringsplatformer for media- og merkevarehus. Escenic og CCI var utviklere av publiseringssystemet CUE som benyttes av mediahus til å publisere til nettet, smarttelefoner, sosiale medier, apper, til print med mer.
Escenic hadde sitt hovedkvarter i Oslo, og hadde også en utviklingsavdeling i Dhaka, Bangladesh.
History
Escenic ble grunnlagt i 1999 for å levere publiseringsystem (CMS) til medieselskaper som ville publisere til nettet. I 2008 ble Escenic kjøpt av Vizrt, som solgte selskapet til CCI Europe i 2013. Sammen har Escenic og CCI utviklet CUE, et verktøy for å lage og distribuere nyheter og annet, som ble lansert i 2016.


== Referanser ==
Bear Stearns

Bear Stearns var en av verdens største investeringsbanker, med hovedkontor i New York. Banken tapte svært mye penger i de tidlige fasene av finanskrisen som startet høsten 2007, og måtte reddes 17. mars 2008. Den ble da kjøpt av konkurrenten JP Morgan, og opphørte som selvstendig selskap. JP Morgan fikk låne 29 milliarder dollar på gunstige betingelser fra den amerikanske sentralbanken for å kjøpe opp Bear Stearn. Aksjonærene i Bear Stearns fikk 10 dollar per aksje. Så sent som i februar 2008 var aksjekursen 93 dollar per aksje.
Banken hadde 15.500 ansatte, og hadde kontorer i alle viktige finansbyer i verden. Den var grunnlagt i 1923, og ble børsnotert i 1985. Det var et av de mest suksessfulle meglerhusene i årene før sammenbruddet.


== Eksterne lenker ==
(en) Offisielt nettsted
Kaavi

Kaavi er en kommune i landskapet Norra Savolax i Finland. Kommunen har cirka  3 350 innbyggere (2012) og et areal på 789,87 km². Kaavi er en finskspråklig kommune som grenser til kommunene Tuusniemi, Kuopio, Juga, Polvijärvi og Outokumpu.


== Vennskapsbyer ==
 Mõniste kommune, Estland
 Võru maakond, Estland


== Referanser ==
Bjørn Myrer Lund

Bjørn Myrer-Lund (født 18. mars 1952), til daglig anestesisykepleier ved sykehuset Asker og Bærum HF, er en norsk fjellklatrer med en rekke ekspedisjoner bak seg. I 1985 deltok han på den norske ekspedisjonen til Mount Everest, ledet av Arne Næss jr., og ble den 21. april samme år den første nordmann til å bestige Mount Everest sammen med Odd Eliassen. Med til toppen var også engelskmannen Chris Bonington og sherpaene Pertemba Sherpa, Dawa Nuru Sherpa og Ang Lhakpa Dorje Sherpa. Åtte dager senere nådde Næss Jr. toppen sammen med blant annet nordmennene Håvard Nesheim, Stein P. Aasheim, og Ralph Høibakk. Myrer-Lund er utdannet sykepleier og har hatt medisinsk ansvar på ekspedisjoner.


== Referanser ==
Karttula

Karttula er en tidligere kommune i landskapet Norra Savolax i Finland. I 2008 hadde kommunen 3 525 innbyggere og et areal på 588,75 km². Karttula var en finskspråklig kommune som grenset til kommunene Kuopio, Maaninka, Suonenjoki og Tervo. 
Den 1. januar 2011 ble Karttula innlemmet i Kuopio.
Keitele

Keitele er en kommune i landskapet Norra Savolax i Finland. Kommunen har cirka 2 700 innbyggere og et areal på 577,85 km². Keitele er en finskspråklig kommune som grenser til kommunene Pielavesi, Pihtipudas, Tervo, Vesanto og Viitasaari.


== Eksterne lenker ==
Offisielt nettsted 
(en) Keitele – kategori av bilder, video eller lyd på Commons
Lapinlahti

Lapinlahti er en kommune i landskapet Norra Savolax i Finland. Kommunen har cirka 10 400 innbyggere og et areal på 1245,13 km². Lapinlahti er en finskspråklig kommune som grenser til kommunene Idensalmi, Maaninka, Nilsiä, Rautavaara, Siilinjärvi og Sonkajärvi.
Den 1. januar 2011 ble Varpaisjärvi innlemmet i kommunen.


== Kilder ==
(no) Lapinlahti i Store norske leksikon


== Eksterne lenker ==
Offisielt nettsted 
(en) Lapinlahti – kategori av bilder, video eller lyd på Commons
Eupteleaceae

Eupteleaceae er en plantefamilie i ordenen Ranunculales. Den omfatter 2 arter i en slekt, og artene vokser i Kina, Bhutan og Assam (India) ved foten av Himalaya, samt i Taiwan og Japan. Artene er små trær eller høye busker. 


== Slekter (genera) og arter ==
Familien har en kjent slekt og består av følgende arter:

Familie: Eupteleaceae
Slekt: Euptelea
Euptelea polyandra – inntil 8 m høyt tre som vokser i halvskygge i skogland i Kina, Taiwan og Japan. Bladene kan spises kokte. Røde blomster, blomstring i mai.
Euptelea pleiosperma – inntil 15 m høyt tre i Kina, Bhutan og Assam. Unge greiner er grå eller purpur-sorte. Bladene inntil 16 cm lange, spisset ovale eller runde, og sagtakkete langs kanten.


== Eksterne lenker ==
(en) Eupteleaceae i Encyclopedia of Life 
(en) Eupteleaceae i Global Biodiversity Information Facility 
(no) Eupteleaceae hos Artsdatabanken 
(en) Eupteleaceae hos Fossilworks 
(en) Eupteleaceae hos ITIS 
(en) Eupteleaceae hos NCBI 
(en) Eupteleaceae hos The International Plant Names Index 
(en) Eupteleaceae hos Tropicos 
(en) Kategori:Eupteleaceae – bilder, video eller lyd på Wikimedia Commons 
Eupteleaceae – detaljert informasjon på Wikispecies 
L. Watson og M. J. Dallwitz The families of flowering plants Arkivert 13. desember 2010 hos Wayback Machine. – på delta-intkey.com, besøkt 17. mars 2009.
Euptelea pleiosperma  - i Flora of China.
Euptelea polyandra – i Plants for a Future.
Morten Tjessem

Morten Tjessem var generalsekretær i Norsk Organisasjon for Asylsøkere (NOAS) i perioden 2001 til januar 2010. Tjessem var også styremedlem i den europeiske paraplyorganisasjonen European Council on Refugees and Exiles (ECRE). Fra 2010 jobbet han i Justisdepartementet som sekretariatsleder for et regjeringsoppnevnt utvalg som skal vurdere organisering og rammer for tilbudet til personer som søker asyl i Norge.


== Referanser ==
Idensalmi

Idensalmi (finsk: Iisalmi) er en by og kommune i landskapet Norra Savolax i Finland. Kommunen har cirka 22 300 innbyggere og et areal på 872,11 km². Idensalmi er en finskspråklig kommune som grenser til kommunene Kiuruvesi, Lapinlahti, Maaninka, Pielavesi, Sonkajärvi og Vieremä.
Byen er kjent for slaget ved Virta bro den 27. oktober 1808.
Idensalmi er et viktig trafikk-knutepunkt, både for vei og jernbane. Riksvei 5 går gjennom byen i nord-sør-retning. I øst-vest retning møtes riksveiene 27, 87 og 88 i Idensalmi. Jernbanen mellom Kouvola og Kajana går gjennom byen. Banen har en forgrening til Ylivieska fra Idensalmi.

		
		
		
		


== Eksterne lenker ==
Offisielt nettsted 
(en) Iisalmi – kategori av bilder, video eller lyd på Commons 
Uppslagsverket Finland, Idensalmi
Odd Eliassen

Odd Eliassen (født 3. mai 1944) er en norsk fjellklatrer og eventyrer. I 1965 besteg han for første gang Trollveggen i Romsdalen. Sammen med Leif-Norman Patterson, Ole Daniel Enersen og Jon Teigland nådde han toppen av Trollveggen 23. juli 1965. I 1985 deltok han på Arne Næss jr. sin klatreekspedisjon til Mount Everest, og ble den 21. april samme år den første nordmann til å bestige Mount Everest sammen med Bjørn Myrer Lund. Med til toppen var også engelskmannen Chris Bonington og sherpaene Pertemba Sherpa, Ang Lhakpa Dorje Sherpa og Dawa Nuru Sherpa. Åtte dager senere nådde Næss Jr. toppen sammen med blant annet nordmennene Ralph Høibakk, Håvard Nesheim og Stein P. Aasheim. Eliassen har også deltatt i ekspedisjonen «Fem fjell, fem kontinenter, fem uker», ledet av Ivar Tollefsen. Målet var å bestige fem av «The Seven Summits» – det høyeste fjellet på hvert kontinent – på like mange uker. Han er også kjent for sitt store engasjement for utbygging av fjellhytter langs turrutene på Kilimanjaro.


== Referanser ==


== Eksterne lenker ==
www.travellersclub.no om Odd Eliassen
Juankoski

Juankoski er en tidligere by og kommune i landskapet Norra Savolax i Finland. Kommunen hadde cirka 22 300 innbyggere og et areal på 586,11 km². Juankoski var en finskspråklig kommune som grenset til kommunene Juga, Kaavi, Kuopio, Rautavaara og Tuusniemi.
Byen vokste frem rundt Strömsdal bruk, et jernverk som ble grunnlagt i 1746. På begynnelsen av 1900-tallet ble anlegget utvidet til å omfatte tresliperi, sagbruk og kartongfabrikk. Stedets industrielle historie er fremstilt i museet Masuuni Brunou. 
Den 1. januar 2017 ble Juankoski slått sammen med Kuopio.


== Eksterne lenker ==
Uppslagsverket Finland, Juankoski
Offisielt nettsted 
(en) Juankoski – kategori av bilder, video eller lyd på Commons
Kiuruvesi

Kiuruvesi er en by og kommune i landskapet Norra Savolax i Finland. Kommunen har cirka 9 400 innbyggere og et areal på 1 422,97 km². Kiuruvesi er en finskspråklig kommune som grenser til kommunene Idensalmi, Pielavesi, Pyhäjärvi, Pyhäntä og Vieremä. Kiuruvesi fikk bystatus i 1993.

		


== Referanser ==


== Eksterne lenker ==
Offisielt nettsted 
(en) Kiuruvesi – kategori av bilder, video eller lyd på Commons
Leppävirta

Leppävirta er en kommune i landskapet Norra Savolax i Finland. Kommunen har cirka 10 700 innbyggere og et areal på 1 519,44 km². Leppävirta er en finskspråklig kommune som grenser til kommunene Heinävesi, Jorois, Kuopio, Pieksämäki, Suonenjoki, Tuusniemi og Varkaus.


== Vennskapsbyer ==
 Schwerte, Tyskland
 Storfors, Sverige
 Dovre, Norge
 Orissaare, Estland


== Eksterne lenker ==
Offisielt nettsted 
(en) Leppävirta – kategori av bilder, video eller lyd på Commons
Sandeåsen

Sandeåsen er en ås i Søndre Slagen i Tønsberg kommune, lokalisert omtrent to kilometer nordøst for Tønsberg sentrum.
Åsen ble brukt som gravplass i jernalderen, og spor etter gravhauger kan ennå ses på nordre del av åsryggen. Kjent bebyggelse i norsk senmiddelalder, med småbruk og plasser tilknyttet Sande gård.
Sande gård var gammelt klostergods og underlagt St. Olavsklosteret i Tønsberg frem til reformasjonen, da den ble krongods. I 1671 ble Sande overdratt til Peder Griffenfeld og i 1700 innlemmet under Jarlsberg hovedgård. Rundt 1750 ble området stykket opp og solgt til byens borgere.I nyere tid spredt bebyggelse frem 1970-tallet, hovedsakelig med hus og næringsbygg tilknyttet vestre Sande gård, senere også Skjold gartneri. Deretter utstrakt bygging av boliger, herunder eneboliger, rekkehus, så vel som to mindre boligblokker. I dag til sammen rundt 250 boenheter, fordelt på tre gatefelt, der ett av disse er lokalisert i selve åssiden og to på markområdet rundt foten. Her ligger dessuten en barnehage, samt Sandeåsen skole, som tjener som barneskole også for de tilgrensende områdene Presterødåsen, Olsrød og Gauterød.


== Referanser ==
Maaninka

Maaninka  er en tidligere kommune i landskapet Norra Savolax i Finland. Kommunen hadde cirka 3 900 innbyggere og et areal på 575,36 km². Maaninka var en finskspråklig kommune som grenset til kommunene Idensalmi, Karttula, Kuopio, Lapinlahti, Pielavesi, Siilinjärvi og Tervo.
1. januar 2015 ble Maaninka slått sammen med Kuopio.


== Referanser ==
Nilsiä

Nilsiä er en by og tidligere kommune i landskapet Norra Savolax i Finland. Byen har cirka 6 500 innbyggere og et areal på 847,69 km². Nilsiä var en finskspråklig kommune som grenset til kommunene Juankoski, Kuopio, Lapinlahti, Rautavaara og Siilinjärvi.
Den 1. januar 2013 ble Nilsiä kommune slått sammen med Kuopio.

		


== Referanser ==
Ingrid Cecilie Ulla

Ingrid Cecilie Ulla (født 15. juli 1976) er en norsk glasskunstner. 
Hun har utdanning fra Glasskolan Kosta Boda, Sverige. I 2004 etablerte hun Ingrids Glassverksted AS i Moloveien i Ålesund, dette er både verksted og salgsutstilling. Ingrid blåser og designer glasset som selges, og det selges glass fra div utsalg over hele landet. 


== Utvalgte utstillinger ==
Deltatt på en rekke utstillinger, blant annet vært med på:  

2013 utstilling via Galleri Osebro
2010 Oslo Bymuseum
2010  BIRKA ”veldreid – glassklart – høyspent”.
2009 Sommerutstilling Galleri Gudem
2008 Juleutstilling, Kunstnersenteret Møre og Romsdal
2008 Sommerutstilling Hadsel Kunstforening
Elevprosjekt med Fagerlia VG skole "design & produksjon av glass"
Glass vist i filmen "The Frost" fra Ålesund
Intervjuet i boken "Kystfolk"
Sykkulven Kunstforening
Stranda Kunstforening
Kunstforeningen i Kristiansund
2006 Skaret Handverk "Glass for den kresne"
2003 Galleri Fauskegard, Haram Kunstlag, Vatne
Haram Kunstlag i Brattvåg
1999 Växjö Glasmuseum
1995 Ørsta Kunstforening


== Eksterne lenker ==
Ingrids Glassverksted
radioaalesund.no - Ingrid fra Ålesund er videre i Skaperen
IN magasinet – Glad glassblåser
Omtale -Skaret Handverk "Glass for den kresne"
Rødflekkglassvinge

Rødflekkglassvinge (Synanthedon culiciformis) er en sommerfugl som tilhører familien glassvinger (Sesiidae). Den er utbredt over hele Norge.


== Utseende ==
En nokså liten (vingespenn 19 – 29 mm), slank, mørk glassvinge. Den kjennes på bakkroppens røde "belte" kombinert med de rødlige skjellene ved roten av forvingen.
Antennene er svarte, hos hannen med fine hår. Hodet er svart. Forkroppen er svart, på sidene under vingene med oransjerøde flekker. Bakkroppen er slank og sylindrisk, svart med et bredt, rødt tverrbånd omtrent midt på, haledusken er svart. Forvingen er glassklar, smalt mørk langs framkanten, bredt mørk i spissen. Ved roten har den noen oransjerøde skjell, litt utenfor midten en nokså smal, svart diskflekk som dekker mesteparten av vingebredden. Bakvingen er glassklar med mørk kant.


== Levevis ==
Denne arten er kyttet til grupper av soleksponerte løvtrær. Larven kan utvikle seg i mange ulike løvtrær, hos oss oftest i bjørk. Larveutviklingen tar to år, det første året lever larven like under barken, det andre borer den seg innover i veden. De voksne sommerfuglene flyr i mai – juni i Sør-Norge, i juli lenger nord.


== Utbredelse ==
Arten er holarktisk, det vil si at den er utbredt både i den palearktiske sone og i Nord-Amerika. I Norge er den funnet over hele landet, og er trolig ganske vanlig.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Norges sommerfugler, liten bjørkeglassvinge: [1]
Nettsiden Svenska Fjärilar, med bildegalleri: [2]
Synanthedon culiciformis på UK moths: [3]


== Eksterne lenker ==
(en) rødflekkglassvinge i Encyclopedia of Life 
(en) rødflekkglassvinge i Global Biodiversity Information Facility 
(no) rødflekkglassvinge hos Artsdatabanken 
(sv) rødflekkglassvinge hos Dyntaxa 
(en) rødflekkglassvinge hos Fauna Europaea 
(en) rødflekkglassvinge hos NCBI 
(en) Kategori:Synanthedon culiciformis – bilder, video eller lyd på Wikimedia Commons 
(en) Synanthedon culiciformis – galleri av bilder, video eller lyd på Wikimedia Commons
Rødkantglassvinge

Liten seljeglassvinge (Synanthedon formicaeformis) er en sommerfugl som tilhører familien glassvinger (Sesiidae). Den er funnet på Sørlandet, Østlandet og i Sør-Trøndelag i Norge.


== Utseende ==
En liten (vingespenn 14 – 24 mm), slank, svart glassvinge. Den kjennes lett på forvingens røde spiss. Antennene er svart, hos hannen med fine hår. Hodet og forkroppen er svarte. Bakkroppen er svart, slank, noe konisk, nær midten med et rødt tverrbånd. Ytterst er det en stor, svart haledusk. Forvingen er glassklar, langs framkanten middels bredt svartkantet, et ganske stort område i vingespissen er rødt. Litt utenfor midten har vingen en nokså smal, svart diskflekk. Bakvingen er glassklar med smal svart ytterkant. Beina er ganske lange, hovedsakelig med mørke hår.
Navnet "formicaeformis" betyr "maurlignende" og henspiller på at arten kan ligne på flygemaur.


== Levevis ==
Denne arten lever på steder der det vokser selje eller ulike arter av vier og pil (Salix spp.). Kjente vertsplanter er selje (Salix caprea), krypvier (Salix repens), hvitpil (Salix alba), kurvpil (Salix viminalis) og mandelpil (Salix triandra). Larven utvikler seg i ganske tynne kvister, og i motsetning til de fleste andre glassvinger gjør den unna utviklingen på ett år. På selje og krypvier dannes det galler der larven gnager, men ikke på de andre vertsplantene. De voksne sommerfuglene flyr i juni og juli.


== Utbredelse ==
Den er utbredt i Europa, og i det nordvestlige Asia østover til Kasakhstan. I Norge er den funnet i det sørligste Norge nord til Rogaland og Buskerud,og i Sør-Trøndelag.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Norges sommerfugler, liten seljeglassvinge: [1]
Nettsiden Svenska Fjärilar, med bildegalleri: [2]
Synanthedon formicaeformis på UK moths: [3]


== Eksterne lenker ==
(en) liten seljeglassvinge i Encyclopedia of Life 
(en) liten seljeglassvinge i Global Biodiversity Information Facility 
(no) liten seljeglassvinge hos Artsdatabanken 
(sv) liten seljeglassvinge hos Dyntaxa 
(en) liten seljeglassvinge hos Fauna Europaea 
(en) liten seljeglassvinge hos NCBI 
(en) Kategori:Synanthedon formicaeformis – bilder, video eller lyd på Wikimedia Commons
Fjellglassvinge

Fjellglassvinge (Synanthedon polaris) er en sommerfugl som tilhører familien glassvinger (Sesiidae). Den finnes i fjellet, sannsynligvis over hele Norge.


== Utseende ==
En ganske liten (vingespenn 14–24 mm), mørk glassvinge. Antenennene er svarte, hos hannen med fine hår. Hodet, forkroppen og bakkroppen er svarte, bakkroppen med en smal, gul tverrstripe i midten. Hos nyklekte individer kan man av og til se to til, ganske smale, gule tverrstriper. Bakerst har den en svart haledusk. Forvingen er glassklar, bredt mørkbrun langs forkanten og langs roten. I tillegg til den mørke fargen har den ganske mange rødoransje skjell langs kanten av vingen, særlig ved roten, og rundt diskflekken, som er nokså smal og mørkbrun. Bakvingen er glassklar med smal, mørk ytterkant, diskflekken knapt synlig.


== Levevis ==
Arten finnes på heier i fjellet, solvarme fjellsider og på myrer i barskogsregionen. Larvene lever på lappvier (Salix lapponum), sølvvier (Salix glauca) og grønnvier (Salix phylicifolia). De borer i stammen og røttene på vierbuskene. Larveutviklingen tar to eller tre år. De voksne sommerfuglene flyr om dagen fra slutten av juni til begynnelsen av august.


== Utbredelse ==
Arten finnes i Alpene, i fjellområdene i Fennoskandia, i det nordlige Russland og i Mongolia, trolig også like øst til Stillehavet. I Norge er den funnet fra indre Aust-Agder og Telemark til Dovrefjell, og dessuten i Karasjok i Finnmark. Trolig er den vidt utbredt i fjellet.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Norges sommerfugler, fjellglassvinge: [1]
Nettsiden Svenska Fjärilar, med bildegalleri: [2]


== Eksterne lenker ==
(en) fjellglassvinge i Encyclopedia of Life 
(en) fjellglassvinge i Global Biodiversity Information Facility 
(no) fjellglassvinge hos Artsdatabanken 
(sv) fjellglassvinge hos Dyntaxa 
(en) fjellglassvinge hos Fauna Europaea 
(en) fjellglassvinge hos NCBI 
(en) Kategori:Synanthedon polaris – bilder, video eller lyd på Wikimedia Commons